Worcester F 80 Distinctiones

218 Requies

Requies est duplex. Vna apparens et non existens et ideo falsa. Alia apparens et existens et ideo vera. De primo, nota quod requiescere videntur peregrini negligentiis sicut litargici in sompnis, Eccle. 4[:6]: *Melior est pugillus cum requie, quam plena* mana *cum labore et afflictione*. Sed non est requies quam afflictio statim euacuat, Prou. 6[:9-11]: *Usquequo, piger, dormis?* etc., usque *armatus*. Secundo, voluptuosi in deliciis, sicut auis comedit habens pedem in laqueo, Luc. [12:19]: *Anima* mea, *habes multa bona,* etc. Sed non est requies quam libido sollicitat, Prou. 7[:10-11]: *Mulier vaga, garrula,[[1]](#footnote-1) quietis impatiens*. Exemplum de Dalida [Judic. 16:4].

¶ Tercio, cupidi in diuiciis, sicut hydropicus in potu qui ex hoc magis sitit, Eccli. 11[:18-19]: *Est qui locupletatur parce agendo,* etc. vsque *solus*. Sed non est requies quam cupiditas anxiat, Eccle. 2[:23]: *Cuncti dies* laboribus sed *ærumnis pleni,* etc.

¶ Quarto superbe in honoribus sicut vrsi ascendentes ad mel in arboribus inflati ruunt, Ysai. 7[:2]: *Requieuit Siria*, id est, sullimis, *super Effraym*, id est, frugiferam sed non est requies quo ruina terminat, sicut nec puluis proficit in altum, Ysai. 13[:21]: *Requiescent ibi bestiæ, et* replebit *domus eorum draconibus*, etc.

¶ Quinto, iracundi in vindictis, sicut percussi ab aspide appetunt quiescere et sic moriuntur, Eccle. 7[:10]: *Ira in sinu stulti requiescit*. Sed non est requies, quam furor exagitat, Ysai. 57[:20]: *Impii quasi mare fervens, quod quiescere non potest*.

¶ Sexto, lubrici in fetibus, sicut porcus in luto, ignis in cinere et tamen incineratur, Jer. 48[:11]: *Fertilis fuit Moab* in *adolescentia,* sua *requievit in fæcibus*. Sed non est vera[[2]](#footnote-2) requies quam tantus fetor commaculat, Jer. 16[:13]: *Servietis diis alienis, die ac nocte, qui non dabunt vobis requiem*.

¶ Requies vera reperitur duplex, in presenti et in furturo. Illa que est in presenti causant multa. Mundicia cordis, Gen. 18[:4]: Lauentur *pedes* vestri.

¶ Secundo, modestia oris, vento cessante quiescit mare, Prou. 29[:9]: *Vir sapiens si cum stulto*

/fol. 294vb/

*contenderit, non inveniet requiem*, etc. Lingua sua est in lubrico, ideo inquietum est malum, Jac. 3[:8].

¶ Tercio, innocencia operis sicut virtus quiescit in medio, Psal. [114:7]: *Convertere, anima mea,* quia *in requiem tuam*.

¶ Requies futura commendatur a quinque quorum contraria inquietant. Que sunt timor, labor, egestas, inutilitas malorum, societas. Sed requies glories habet 5. condiciones oppositas. Est enim ibi securitas sine timore, [2] Reg. 19[:33]: *Veni, ut* quiescas *securus mecum in Jerusalem*. Secundo, quietissima sine labore, Apo. 14[:13]: *A modo* iam *dicit Spiritus, ut requiescant*. Ysai. 32[:18]: *Sedebit populus meus in pulchritudine*. Tercio, sufficientissima sine defectu, Job 36[:16]: *Requies mensæ tuæ erit plena* pinguedine. Quarto, eterna sine termino, Psal. [131:14]: *Hæc requies mea in sæculum sæculi*.[[3]](#footnote-3) Quinto,[[4]](#footnote-4) gratissima sine nocumento, Eccli. 24[:15]: *In civitate sanctificata similiter requievi*.

1. *vaga, garrula* ] Lambeth, F 128 *corr.* vagare F 80. [↑](#footnote-ref-1)
2. vera ] Lambeth, F 128 *om*. F 80. [↑](#footnote-ref-2)
3. seculi ] *add*. hic F 80. [↑](#footnote-ref-3)
4. Quinto ] F 128 *corr*. sexto F 80, quarto Lambeth. [↑](#footnote-ref-4)